polyglot-tagger/wikipedia-language-snippets-filtered huggingface dataset:
டிரிட்டியமானது இலித்தியம்-6 ஓரிடத்தானை நொதுமி செயலாக்கத்தின் மூலம் அணுக்கரு உலை தொழில்நுட்பத்தைப் பயன்படுத்தி தயாரிக்கலாம். இச்செயல்முறை எந்த ஒரு ஆற்றலைக் கொண்டுள்ள நொதுமியாலும் சாத்தியமாகும். மேலும், இது ஒரு வெப்பம் உமிழ் செயல்முறையாகும். இவ்வினையானது 4.8 எம்.இ.வி அளவு ஆற்றலை வெளியிடுகிறது. ஒப்பீட்டளவில், - பிணைவானது 17.6 எம்.இ.வி அளவு ஆற்றலை வெளியிடுகிறது.
உயர்-ஆற்றல் நொதுமிகள் இலித்தியம்-7 ஓரிடத்தான்களிலிருந்தும் டிரிட்டியத்தைத் தயாரிக்க உதவ முடிம். இந்த வினையானது ஒரு வெப்பம் கொள் வினையாகும். இவ்வினை 2.466 மில்லியன் எலத்திரன் வோல்ட் ஆற்றலை உட்கொள்கிறது. இந்தச் செயல்முறை 1954 ஆம் ஆண்டில் கேஸ்ட்ல் பிரேவோ அணுக்கரு சோதனை நிகழ்த்தப்பட்ட போது எதிர்பாராதவிதமாக கிடைத்த அதிக விளைபொருள் உற்பத்தியிலிருந்து கண்டுபிடிக்கப்பட்டது.
தேசிய தொழில்நுட்பத் தரத்திற்கான நிறுவனத்தால் வெவ்வேறு சோதனைகள் மூலம் கண்டறியப்பட்ட டிரிட்டியத்திற்கான அரைவாழ்வுக் காலமானது பின்வருமாறு . பீட்டா சிதைவின் மூலமாக பின்வரும் கதிரியக்கச் சமன்பாட்டின்படி இது ஹீலியம்-3 யாக மாறுகிறது. :
புலிமுருகன் என்பது 2016 ஆண்டைய இந்திய மலையாள-மொழி அதிரடி சாகசத் திரைப்படமாகும். வைசாக் இயக்கிய இப்படத்தை முலகுப்படம் பிலிம்ஸ் மூலமாக டோமிச்சன் முலகுப்படம் தயாரித்துள்ளார். திரைக்கதையை உதயகிருஷ்ணா எழுதியுள்ளார். இப்படத்தில் முதன்மைப் பாத்திரத்தில் மோகன்லால் நடித்துள்ளார். மேலும் இப்படத்தில் கமலினி முகர்ஜி, ஜெகபதி பாபு, லால், வினு மோகன், பாலா. போன்ற நட்சத்திரங்களும் நடித்துள்ளன்ர, படத்தின் ஒலிப்பதிவு கோபி சுந்தராலும், ஒளிப்பதிவு ஷாஜி குமாராலும், படத்தொகுப்பு ஜான் குட்டியாலும் செய்யப்பட்டுள்ளது.
மேற்குத் தொடர்ச்சி மலைக் காடுகளில் உள்ள கிராமங்களில் ஒன்று புலியூர். அங்கு வாழும் மனிதர்களை அவ்வப்போது அடித்துக் கொல்கின்ற புலிகள். அப்படி ஒரு புலியிடம் தன் தந்தையை கண்முன்னே இழக்கிறான் முருகன். அந்தப் புலியைத் தன் மாமாவான பலராமன் துணையுடன் வேலில் குத்திக் கொல்கிறான். அன்று முதல் அவனைப் புலிமுருகன் என்று கொண்டாடுகின்றனர் மக்கள்.
90 வது அகாடமி விருதுகளில், அகடாமி அவார்ட் பார் பெஸ்ட் ஒரிஜினல் சாங் விருதுக்கு போட்டியாக தேர்வு செய்யப்பட்ட 70 பாடல்களில் இப்படத்தின் இரண்டு பாடல்களான"காதணியும் கால்சிலம்பே" மற்றும் "மானதே மாரிக்குறும்பே" போன்றவை இடம்பெற்றன. சிறந்த ஸ்கோர் பரிந்துரைக்கான அகாடெமி விருதுக்கு போட்டியிட்ட 141 தகுதி மதிப்பெண்களில் இந்த படம் பெற்றது.
இறுதியாக திருமணம் நிறுத்தப்படுகின்றது. செம்பாவின் இந்த நிலைமைக்காக இராஜசேகரனை அனைவரும் குற்றஞ்சாட்டுகின்றனர், அடுத்து இராஜசேகர் செம்பாவை கார்த்திக்கு திருமணம் முடிக்க தீர்மானிக்கின்றார்.கார்த்திக் தான் திவ்யாவைக் காதலிப்பதை தனது குடும்பத்திற்கு தெரிவிக்கின்றான்.கார்த்திக்கின் விருப்பத்திற்கு வீட்டில் அனைவரும் சம்மதிக்கின்றனர். செம்பாவுக்கு திருமணம் நடக்கவிருந்த அதே நாளில் திவ்வியா கார்த்திக் நிட்சயதார்த்தத்தையும் நடாத்த தீர்மானிக்கப்படுகின்றது. திவ்யா சிங்கப்பூரில் இருந்து வரும் தம் பெற்றோர்களை அழைத்துவர திவ்வியா விமான நிலையம் செல்கிறாள். இதனிடையில் இராஜசேகர் கார்த்திக்கை செம்பாவைத் திருமணம் செய்ய உடன்படவைக்கின்றார். இறுதியாக செம்பாவை கார்த்திக் திருமணம் செய்கிறான். கடைசி நேரத்தில் திவ்வியா வந்தடைகின்றாள். திவ்வியா பெரும் அதிச்சிக்குள்ளாகின்றாள்.
கதைத் தளம் இராஜசேகர் குடும்பத்து வேலைக்காரியான செம்பா வை மையமாகக் கொண்டது. இராஜசேகரும் அவரது மனைவி லக்‌ஷ்மியும் செம்பாவை தமது மகளாக பாவனை செய்கின்ற அதே வேளை அவர்களது மருமக்களாகிய அர்ச்சனாவும் வடிவும் அப்படி கொள்ளாமல் அவளை ஒதுக்குகின்றார்கள். இராஜசேகரின்கா இளைய மகன் கார்த்திக் நீண்ட காலம் சிங்கப்பூரில் இருந்து விட்டு சென்னை திரும்புகிறான். செம்பா படும் சிரமங்களுக்கு எதிராக கார்த்திக் ஒரு நிலைப்பாட்டை எடுக்கின்றான். சூழ்நிலை கார்த்திக்கை செம்பாவைத் திருமணம் செய்ய வைக்கின்றது. செம்பா கார்த்திக்குக்கு உரிய குடும்ப பெண்ணாக தன்னை நிரூபிப்பாரா?
ஒரு நாள் கார்த்திக் பூசை ஒன்றில் இருக்கும்போது இளைய மருமகளான வடிவின் தம்பி சஞ்சை செம்பாவுடன் தவறாக நடக்க மூற்படுகின்றான். இதனை கார்த்திக் வெளிப்படுத்துகின்றான். இதன் பின் கார்த்திக் சம்பாவின் திருமணத்துக்கு ஆலோசனை வழங்குகின்றான் செம்பாவின் விபரத்தை திருமண சேவையில் பதிவு செய்கின்றான். ஆயினும் வரும் மாப்பிள்ளைகளெல்லாம் எல்லாம் சஞ்சை கூறும் செம்பாவைப் பற்றிய அவதூறுகளால் திரும்பிவிடுகின்றார்கள். இதில் அர்ச்சனாவும் இணைந்து வடிவு மற்றும் சஞ்சையுடன் செயற்படுகின்றாள்.
அர்ச்சனா தனது தூரத்து உறவு முறையான ஒருவரை மாப்பிள்ளையாக கொண்டுவவ்து தனது சூழ்ச்சியை ஆரம்பிக்கின்றார். ஆரம்பத்தில் கார்த்திக் இதில் சந்தேகப்பட்டாலும் பின் தன தீர்மானத்தை மாற்றிக் கொள்கிறார். மாப்பிள்ளையின் குடும்பம் இரண்டு நாட்களில் திருமணத்தை முன்மொழிய அதை இராஜசேகர் ஏற்றுக் கொள்கிறார். அனைவரும் மகிழ்ச்சி அடைகின்றனர். ஆனால் திருமணத்தின் போது அவர் ஏற்கனவே திருமணமானவர் என்பதும் மனைவியைக் கைவிட்டு செம்பாவுடம் திருமணத்திற்கு உடன்பட்டிருப்பதும் தெரியவருகின்றது.
கதை செல்லும் போக்கில் இராஜசேகரின் மூத்த மருமக்கள் இருவரும் மற்றும் அவரது மூத்த மகளும் வேலைக் காரியான செம்பாவுக்கு இளைய மகன் கார்த்திக்கும் எதிராகவே உள்ளனர். அவர்களைப் பொறுத்தவரை கார்த்திக் அவர்களுக்கு வந்து சேர வேண்டிய குடும்ப சொத்தில் பங்கு பெற்று தமது பங்கு குறைவதற்கு காரணமாக உள்ள ஒருவன்.
இந்த தொடரில் சஞ்சீவ் மற்றும் ஆல்யா மானசா ஆகியோர் முதன்மை கதாபாத்திரத்தில் நடிக்க, பிரவீன் பேனாட் என்ப்பவர் இயக்கியுள்ளார். இந்த தொடர் 13 ஜூலை 2019 இல் 582 அத்தியாங்களுடன் நிறைவு பெற்றது.
செப்டம்பர் 2016 நிலவரப்படி " " என்னும் குறியீடு 30 மில்லியன் முறைக்கும் மேல் டுவிட்டரில் பதிவாக இருந்தது. கரும் டுவிட்டர் என்ற பண்பாட்டு அடையாளத்தோடு இணையத்தில் முனைப்பாக இயங்கும் செயற்பாட்டாளர்கள் இந்த இயக்கம் குறித்து உலகளாவிய கவனத்தை ஈர்த்தனர். இந்த இயக்கத்தின் வீச்சை இணையப் பயனர்களுக்குத் தெரிவிக்கவும் ஒருவருக்கு ஒருவர் ஆதரவாக இணைந்து போராடவும் # என்ற குறீயிடு பெரும் பங்கு ஆற்றியது. ரட்ஜர்ஸ் பல்கலைக்கழகத்தில் பணியாற்றும் முனைவர். கதீஜா வைட், கருப்பர் உயிரும் உயிரே இயக்கம் பல்கலைக்கழக அளவில் கருப்பின மாணவர் இயக்கங்களைத் தோற்றுவிக்கும் புதிய அலையைக் கொணர்ந்திருக்கிறது என்று கூறுகிறார். காவலர் அத்துமீறல்கள் நிகழும் போது அருகில் உள்ளவர்கள் மிக இலகுவாக தங்கள் திறன்பேசிகளில் பதிவு செய்து சமூக ஊடகங்களில் பகிர முடிவது உலகெங்கும் இந்த இயக்கத்துக்கான ஆதரவைப் பெற்றுத் தருகிறது.
இந்த இயக்கம் பலதரப்பட்ட எதிர்வினைகளைக் கண்டது. இந்த இயக்கம் குறித்த ஐக்கிய அமெரிக்க மக்களின் கண்ணோட்டம் அவர்களது இனக்குழுவைப் பொருத்து பெரிதும் மாறுபட்டது. "அனைத்து உயிரும் உயிரே" என்று கூட புதிதாக ஓர் அறைகூவல் தோன்றியது. எனினும், இது கருப்பர் உயிரும் உயிரே இயக்கம் விடுக்கும் செய்தியைப் பொருட்படுத்தாமம் தவறாகப் புரிந்து கொள்வதாக விமரிசிக்கப்பட்டது. பெர்குசனில் இரு காவலர்கள் சுட்டுக் கொல்லப்பட்டதை அடுத்து, நீல உயிரும் உயிரே என்ற குறியீட்டைக் காவலர்களின் ஆதரவாளர்கள் உருவாக்கினர். சில கருப்பின குடிமை உரிமைத் தலைவர்கள் இந்த இயக்கத்தினரின் உத்திகளோடு உடன்படவில்லை.
மேகசின் # என்பதை 2014 இல் உலகை மாற்றிய 12 குறியீடுகளுள் ஒன்றாக தேர்ந்தெடுத்தது. முகநூல், டுவிட்டர் போன்ற தகவல் தொடர்பாடல் நுட்பங்கள் மூலம் பரவிய மீளிகள் இணையத்துக்கு வெளியேயும் ஆதரவைப் பெற்றுத் தந்தன. எனினும், இந்த இயக்கத்தோடு முரண்படும் நீல உயிரும் உயிரே போன்ற இயக்கங்களும் மீளிகளைப் பயன்படுத்தி விமர்சனங்களையும் நையாண்டிகளையும் பரப்பினர்.
தமிழில் "கருப்பர் உயிரும் உயிரே" அல்லது "கறுப்பர் உயிரும் உயிரே" ) என்பது கருப்பர்களைக் குறிவைத்த வன்முறை மற்றும் அமைப்பிய இனப்பாகுபாடுக்கு எதிராக, ஆப்பிரிக்க அமெரிக்கர்கள் தொடங்கிய பன்னாட்டுச் செயற்பாட்டு இயக்கம் ஆகும். க. உ. உ. கருப்பர்கள் காவல்துறையால் கொல்லப்படுவது குறித்தும், இன அடையாளப்படுத்துதல், காவல்துறைக் கொடூரம், ஐக்கிய அமெரிக்க குற்றவியல் நீதி அமைப்பில் இனச் சமத்துவமின்மை குறித்தும் தொடர் போராட்டங்களை முன்னெடுத்து வருகிறது.
தொடக்கத்தில், கருப்பர் உயிரும் உயிரே இயக்கம் சமூக ஊடகங்கள், அவற்றில் குறியீடுகள் பயன்பாடு வழியாக ஆயிரக்கணக்கான மக்களின் கவனத்தை விரைந்து ஈர்த்தனர். அன்று முதல் பல்வேறு வகையான உத்திகளைப் பின்பற்றி வருகிறார்கள்.
ஜீன் வைல்டரின் மூன்றாவது மனைவி கில்டா ராட்னர் ஆவார். இவருடன் இணைந்து வைல்டர் மூன்று திரைப்படங்களில் நடித்துள்ளார். அதில் கடைசி இரண்டு திரைப்படங்களை ஜீன் வைல்டர் இயக்கினார் என்பது குறிப்பிடத்தக்கது. கில்டா ராட்னர் சூல்பைப் புற்றுநோயினால் மரணமடைந்தார். இதனால் ஜீன் வைல்டர் சூல்பைப் புற்றுநோய் கண்டறியும் மையத்தினை லாஸ் ஏஞ்சலஸ் நகரத்தில் நிறுவினார். இதன்மூலம் புற்றுநோய்க்கு எதிரான விழிப்புணர்வு பரப்புரை மேற்கொள்வது மற்றும் சிகிச்சைகளை அளித்தல் போன்ற செய்லகளில் ஈடுபட்டு வந்தார். மேலும் கில்டா மன்றம் என்பதனையும் நிறுவினார்.
2003 ஆம் ஆண்டில் வில் மற்றும் கிரேஸ் எனும்திரைப்படத்தில் இறுதியாக நடித்தார். இந்தத் திரைப்படத்தில் நடித்தகாக சிறந்த கௌரவ நடிகருக்கான எம்மி விருது பெற்றார். அதன் பின் தனது கவனம் முழுவதையும் எழுத்துத் துறைக்கு மாற்றினார். கிஸ்மீ லைக் எ ஸ்ட்ரேஞ்சர் : மை சர்ச் ஃபார் லவ் அண்ட் ஆர்ட எனும் வாழ்க்கை நினைவுக் குறிப்பைத் தயாரித்தார். மேலும் 2007 இல் மை ஃபிரஞ்சு ஓர் , தெ வுமன் ஹூ வுட்நாட், 2013 இல் சம்திங் டோன்ட் ரிமம்பர் யூ பை ஆகிய புதினங்களை எழுதினார்.
ஜீன் வைல்டர் சூன் 11, 1933 இல் மில்வாக்கியில் , விஸ்கொன்சினனில் பிறந்தார். இவரின் தந்தை வில்லியம் ஜே சில்பர்மன் நூதனப் பொருட்கள் தயாரிப்பவரும் விற்பனை செய்பவரும் ஆவார். தாய் ஜீன். இவரின் தந்தை உருசியா யூத வந்தேறி ஆவார். இவருக்கு நடிக்கும் ஆர்வம் இவரின் எட்டாம் வயதில் இவரின் தாய் ஜீன் வாதக் காய்ச்சலால் பாதிக்கப்பட்ட போது மருத்துவர் இவரை சிரிக்க வைக்க முயற்சி செய்யுங்கள் எனக் கூறியபோது வந்தது.
ஜெரோம் சில்பர்மன் , பொதுவாக ஜீன் வைல்டர் என அறியப்படும் இவர் அமெரிக்க ஐக்கிய நாட்டைச் சேர்ந்த நடிகர், திரைக்கதை எழுத்தாளர், இயக்குநர் , தயாரிப்பாளர் , பின்னணிப் பாடகர்,கவிஞர் ஆவார்.
ஆவிவேக மானி என்பது ஒரு அச்சில் சுழலும் வகையில், உருளை அல்லது கோள வடிவம் கொண்ட பாத்திரத்தைக் கொண்டது. அதில் எதிரெதிரே அமைக்கப்பட்டுள்ள இரு கூம்புக்குழாய்களும் அதன் வாயில் ஒரு விசைப்பீறியும் அமைக்கப்பட்டுள்ளது. பாத்திரத்திலிருந்து வெளியேறும் அதிகம் அழுத்தப்பட்ட நீராவியானது, ஏவூர்தியில் வெளியேறும் வாயுவைப் போல் அதிக உந்துவிசையுடன் வெளியேறுகிறது.
இது இரண்டாம் மற்றும் மூன்றாம் நியூட்டனின் இயக்க விதிகள் அடிப்படையில் செயல்படுகிறது. சுழலும் அச்சுக்கு செங்குத்தாக செயல்படும் விசைப்பீறிகள், எதிரெதிர் திசையில் விசைகளை செயல்படுத்தி சுழலிணைத் திருப்புத்திறனை அல்லது முறுக்கு விசையை உருவாக்குகிறது. இதனால் பாத்திரம் சுழலத் தொடங்குகிறது. சுழலும் பாத்திரத்தின் அடியில் ஒரு வெப்பப்படுத்தி மூலம் நீர் சூடாக்கப்படுவதாக ஈரோன் விளக்கினார்.
ஆவிவேக மானி அல்லது ஈரோனின் இயந்திரம் என்றும் அழைக்கப்படுகிறது, இது தகடில்லாத அமைப்பாகும், நீருள்ள கொள்கலனை சூடேற்றும் போது, துழலும் வகையில் அமைக்கப்பட்டுள்ளது. நீராவி விசைப்பீறியிலிருந்து சுழல்சக்கரம் வழியாக வெளியேறும் நீராவி, சுழல திருப்பு விசையை உண்டாக்கும். அல்லது ஏவூர்திப் பொறி. முதலாம் நூற்றாண்டில் ரோமானிய எகிப்தைச் சேர்ந்த அலெசாண்டிராவின் ஈரோனால் இக்கருவி உருவாக்கப்பட்டது. பல வரலாற்றுப் பதிவுகள் இவருடைய கண்டுபிடிப்பை பாராட்டியுள்ளன.
ல் வாழ்ந்த செட்சிபியசு என்ற எகிப்திய கணிதவியலாளாின் காற்றழுத்தக் கருவிக்கான விளக்கத்திலிருந்து, ஈரோன் மற்றும் விட்றுவியசு ஆகியோர் காற்றழுத்தக் கருவிக்கான விளக்கப்படத்தை வரைந்தனர். செட்சிபியசு காற்றழுத்தத்தின் பயன் மற்றும் இறைப்பானின் பயன் பற்றி தனது கட்டுரைகளில் எழுதியிருந்தார்.
ஈரோனின் ஆவிவேக மானி இயந்திரமானது முதன்முதலில் பயன்படுத்தப்பட்ட நீராவிப் பொறியாகும். ஈரோனின் கண்டுபிடிப்புக்கு முன்பே முதலாம் நூற்றாண்டைச் சேர்ந்த மார்க்கஸ் விட்ருவியஸ் பொல்லியோவினால் இக்கருவி பற்றிய விளக்கம் தரப்பட்டது. ஆனால் சுழலும் பாகங்களைப் பற்றிய விளக்கம் அவரால் தரப்படவில்லை.
நீரை நிரப்பும் வகையில் சிறு துளையைக் கொண்ட உள்ளீடற்ற பாத்திரத்தால் ஆனது . நீரை சூடாக்கும் போது சிறிது சிறிதாக அழுத்தம் அதிகரித்து பாத்திரம் சுழலத் தொடங்குகிறது.
மீன்டும் ஒருநாள் கதிருக்கு மீராவின் குளியல் காட்சிகள் வரவே கதிர் அறையின் அனைத்து இடங்களிலும் ஒளிப்படக்கருவியைத் தேடுகிறார். ஆனால் அவருக்கு ஒரு நாட்குறிப்பு கிடைக்கிறது. அதில் அதில் இருந்த குறிப்புகள் மூலம் நடந்ததை அறிகிறார். மீராவும், மிருதுளாவும் நெருங்கிய நண்பர்களாக இருப்பதும் கதிரின் நண்பர்கள் செய்த ஒரு தவறினால் மிருதுளா தற்கொலை செய்தையும் அறிந்துகொள்கிறார். இதில் தனது தவறு எதுவும் இல்லை என்பதை மீராவிடம்தெரியப்படுத்த கதிர் முயல்கிறான். ஆனால் அவளும் மாடியில் இருந்து குதித்து தற்கொலை செய்கிறார். தகவல் தொழில்நுட்ப வசதிகளைத் தவறாகப் பயன்படுத்துவதன் விளைவுகளை இதில் காட்சிப்படுத்திருப்பார்கள்.
புரியாத புதிர் என்பது 2017 இல் வெளிவந்த தமிழ் உளவியல் திகில் திரைப்படம் ஆகும். இதனை ரெபெல் படமனை நிறுவனம் தயாரித்தது. ரஞ்சித் ஜெயக்கொடி இயக்கினார். சாம் சி. எஸ். பின்னணி இசை மற்றும் பாடல்களுக்கான இசையமைத்ததுள்ளார். தினேஷ் கிருஷ்ணன் என்பவர் ஒளிப்பதிவாளராகப் பனிபுரிந்தார். 2013 ஆம் ஆண்டு படப்பிடிப்புத் துவங்கியது. ஆனால் தயாரிப்பு நிறுவனம் படத்தை வெளியிடுவதில் தாமதம் செய்ததால் செப்டம்பர் 1, 2017 இல் தான் படம் வெளியானது.
ஒரு நாள் கதிருடைய செல்லிடத் தொலைபேசிக்கு மீராவின் ஆபாச புகைப்படம் ஒன்று வருகிறது. அதனைத் தொடர்ந்து அவருடைய ஆபாச நிகழ்படமும் வருகிறது. கதிர், மீரா இருக்கும் கடையின் உரிமையாளரிடம் சண்டை போடுகிறார். கதிரின் நடவடிக்கை மீராவிற்கு குழப்பத்தை ஏற்படுத்தவே நடந்ததை அவர் அறிகிறார். இதனால் மனமுடைந்து அவரும் தற்கொலைக்கு முயல்கிறார். கதிர் அவரை மருத்துவமனையில் சேர்த்து குணமடையச் செய்கிறார். பின் மீராவை தன்னுடன் வைத்து பாதுகாக்கிறார்.
வினோத் , தனது முதலாளியின் மனைவியுடன் உல்லாசமாக இருக்கும் நிகழ்படமானது முகநூலில் நுண்மமாக சென்றதனால் அவருடைய வேலை பறிபோனது. மேலும் அலுவலகத்தில் உள்ள சக ஊழியர்களால் அவமானப் படுத்தப்படுகிறார். இதனால் மனமுடைந்தவர் தற்கொலை செய்கிறார்.
லித்துவேனிய அடையாளம் கொண்ட முந்தைய கொடிகள் 15 ஆம் நூற்றாண்டில் ஜான் டிலோகோஸ் பண்டேரியா ப்ருடினோரம் என்ற ஆவணத்தில் எழுதப்பட்டுள்ளது. 1410ஆம் ஆண்டில் கிரன்வால்ட் போரில், இரண்டு தனித்துவமான கொடிகள் இருந்தன. 40 படைப்பிரிவுகளில் பெரும்பாலானவர்கள் பஹோனியா என்று குறிப்பிடப்படும் குதிரையேற்ற வீரனைக் கொண்ட ஒரு சிவப்பு பதாகையை எடுத்துச் சென்றனர். வைடிஸ் என்று அறியப்படும் இந்த கொடி, இறுதியில் லித்துவேனிய போர்க்கொடிகளாக பயன்படுத்தப்பட்டு, 2004 ஆம் ஆண்டில் நாட்டின் கொடியாக மீண்டும் பயன்படுத்தப்பட்டது. எஞ்சியிருந்த படைப்பிரிவுகள், லித்துவேனியாவின் ஆரம்ப கால குறியீடான கெடிமினாசின் துாண்களைக் காண்பிக்கும் ஒரு சிவப்பு பதாகையை வைத்திருந்தன.வைடிஸ் அல்லது பஹோனியா என்றழைக்கப்பட்ட லிதுவேனியாவின் கிராண்ட் டச்சியிலிருந்து வந்த போர்ப்படைவீரர்கள் மற்றும் ஜெடிமினாசின் துாண்களைத் துளைத்தவர்கள் ஆகியோராவர்.18 ஆம் நூற்றாண்டின் இறுதி வரை, போலந்தின் பிரிவாக இருந்து உருஷ்ய பேரரசினால் இணைக்கப்பட்டது வரை லித்துவேனியா வைடிஸின் கொடியையே பயன்படுத்தி வந்தனர்.
ஐரோப்பிய குடியரசுகள் தங்களது கொடிகளை மாற்றுவதற்கான முனைப்பான நடவடிக்கைகளில் ஈடுபட்டபோதுதான் மஞ்சள், பச்சை மற்றும் சிவப்பு நிற மூவர்ணக்கொடி உருவானது. பிரெஞ்சுப் புரட்சிக்குப் பின்னரான பிரெஞ்சு நாட்டினரின் நீலம், வெள்ளை மற்றும் சிவப்பு மூவர்ணக்கொடியே லித்துவேனியாவின் மூவர்ணக்கொடிக்கான உதாரணமாக அமைந்ததெனலாம். லித்துவேனியா மைனரைக் குறிக்கும் பச்சை, வெள்ளை மற்றும் சிவப்பு நிற மூவர்ணக்கொடியே தற்போதுள்ள மஞ்சள், பச்சை மற்றும் சிவப்பு மூவர்ணக்கொடிக்கு முன்னதாக அமைந்த மூன்று நிறங்கள் எனலாம். முதலில், மஞ்சள், பச்சை மற்றும் சிவப்புகளை பரிந்துரைத்தவர் யார் என்பது தெரியவில்லை. ஆனால், 19 ஆம் நூற்றாண்டின் பிற்பகுதியில் ஐரோப்பாவிலோ அல்லது அமெரிக்காவிலோ வாழும் லித்துவேனியர்களால் இந்த யோசனை வழங்கப்பட்டிருக்கக்கூடும் எனப் பொதுவாகக் கூறப்படுகிறது. இந்த மூன்று வண்ணங்கள் நாட்டின் பாரம்பரிய உடைகள் தயாரிக்கும் நெசவில் அடிக்கடி பயன்படுத்தப்படுகின்றன.
முதன்முதலாக, இருபதாம் நூற்றாண்டில், 1918 முதல் 1940 வரையிலான லித்துவேனியாவின் முதல் சுதந்திர காலகட்டத்தில் பயன்படுத்தப்பட்டது. பின்னர் சோவியத் ரஷ்யாவால் சோவியத் ஒன்றியத்திற்குள் சட்டவிரோதமாக இணைக்கப்பட்டது. பின்னர் செருமனியன் நாஜிகளால் ஆக்கிரமிக்கப்பட்டது. இரண்டாம் உலகப் போருக்குப் பிந்தைய சோவியத் ஆக்கிரமிப்புப் பகுதியாக 1945 ஆம் ஆண்டிலிருந்து 1989 ஆம் ஆண்டு வரை, சோவியத் லித்துவேனியக் கொடி சோவியத் கொடியில் உள்ள சிவப்பு நிறத்தையும் குடியரசின் பெயரையும் கொண்டதாகவும், பின்னர், வெள்ளை மற்றும் பச்சை நிறப்பட்டைகளை அடியில் கொண்ட சிவப்பு நிறத்தையும் கொண்டதாக மாற்றப்பட்டது. இந்தக் கொடியானது 2004 ஆம் ஆண்டில், கடைசியான மாற்றம் செய்யப்பட்டது. இதன் தோற்ற விகிதம் 1:2 லிருந்து 3:5 என்பதற்கு மாற்றப்பட்டது.
லித்துவேனியாவின் கொடி மஞ்சள், பச்சை மற்றும் சிவப்பு ஆகிய மூன்று நிறங்களை கிடைமட்டமாகக் கொண்டுள்ளது. 1989 ஆம் ஆண்டு மார்ச் 20 அன்று லித்துவேனியாவின் சுதந்திர அமைப்பாக மீண்டும் செயல்படுவதற்கு கிட்டத்தட்ட ஒரு வருடம் முன்னதாகவும், சோவியத் ஒன்றியத்தின் சரிவுக்கு கிட்டத்தட்ட மூன்று ஆண்டுகளுக்கு முன்னதாகவும் மீண்டும் ஏற்றுக்கொள்ளப்பட்டது.
உலகளவில் தயாரிப்பிற்கான பொருத்தமான மற்றும் முதன்மையான மூலப்பொருளாக புளோரைட்டு இருப்பினும், ஆனது அபடைட்டு கனிமத்திலிருந்து பாசுபாரிக் காடி தயாரிக்கப்படும் வினையில் துணை விளைபொருளாகவும் தயாரிக்கப்படுகிறது. அபடைட்டு மூலங்கள் சிறிய விழுக்காடு புளோரபடைட்டைக் கொண்டுள்ளதாலும், இது அமிலத்தால் சிதைக்கப்படும் போது கந்தக டைஆக்சைடு , நீர், மற்றும் துகள்மங்கள் ஆகியவற்றைக் கொண்டுள்ள வளிம பாய்ச்சானது வெளிப்படுகிறது. திண்மப் பொருட்கள் அனைத்தும் பிரிக்கப்பட்ட பிறகு, வளிமப் பொருட்கள் சல்பூரிக் அமிலம் மற்றும் புகையும் சல்பூரிக் அமிலம் கலந்த கலவையுடன் நீரற்ற ஐ விளைவிக்கும் பொருட்டு வினைப்படுத்தப்படுகிறது. இன் அரிக்கும் தன்மையின் காரணமாக, இதன் தயாரிப்பானது சிலிகேட்டு கனிமங்களின் கரைசலுடன் இயைந்திருக்கிறது. இதன் காரணமாக குறிப்பிடத்தக்க அளவுக்கு புளோரோசிலிசிக் அமிலம் உற்பத்தி செய்யப்படுகிறது.
ஐதரோபுளோரிக் அமிலம் நீரில் ஐதரசன் புளோரைடின் கரைசல் ஆகும். இச்சேர்மமானது புளோக்செடின் போன்ற மருந்துச் சேர்மங்கள், டெஃப்லான், தனிம நிலை புளோரின் உள்ளிட்ட அனைத்து புளோரின் சேர்மங்களின் முன்னோடிச் சேர்மமாகும். இச்சேர்மம், நிறமற்ற, மிகுதியான அரிக்கும் தன்மையுடைய, பலவிதமான பொருட்களை கரைக்கும் தன்மையுடைய திரவமாகும். 1771 ஆம் ஆண்டில், காரல் வில்லெம் சீலெ இச்சேர்மத்தை அதிகளவில் தயாரிக்கத் தொடங்கும் முன்பே 17 ஆம் நுாற்றாண்டில் கண்ணாடியைக் கரைக்கும் திறனைக் கொண்டிருந்தது அறியப்பட்டிருந்தது. கண்ணாடியுடனான இதன் அதிக வினைத்திறன் காரணமாகவும், பல உலோகங்களுடனான மிதமான வினைத்திறன் காரணமாகவும் இந்த அமிலமானது நெகிழி கொள்கலன்களில் சேமித்து வைக்கப்படுகிறது. .
எண்ணெய் சுத்திகரிப்பில் காணப்படும் வழக்கமான தரம் பார்த்தல் பணிகளில் பயன்படுகிறது. உதாரணமாக, ஐசோபியூட்டேனானது குறைந்த மூலக்கூறு எடையுள்ள அல்கீன்களோடு ஐதரோபுளோரிக் அமிலத்திலிருந்து பெறப்பட்ட வலிமை மிகு அமிலத்தின் முன்னிலையில் அல்கைலேற்றத்தில், ஈடுபடுத்தப்படுகிறது. வினையூக்கியானது அல்கீன்களை வினைத்திறன் மிக்க கார்பன் நேரயனியைத் தருவதற்கு ஏதுவாக புரோட்டானேற்றம் செய்கிறது. இதன் காரணமாக, ஐசோபியூட்டேன் அல்கைலேற்றமடைகிறது. இந்த வினையானது மிதமான வெப்பநிலையிகளில் இரு நிலை வினையாக நிகழ்கிறது.
ஐதரசன் புளோரைடு வாயுவானது உடனடியாகவும், நிலையாகவும் நுரையீரல்கள், கண்விழிப் படலம் மற்றும் கண்களை பாதிக்கவல்ல கொடிய நச்சுத்தன்மை வாய்ந்தது ஆகும். நீரிய ஐதரோபுளோரிக் அமிலமானது ஆழமான, வலியற்ற தீக்காயங்கள் மற்றும் திசு இறப்பு நிகழும் காயங்கள் ஆகியவற்றுடன் தொடு நச்சாக உள்ளது. உடலின் கால்சிய வளர்சிதை மாற்றத்துடன் இடைவினையில் ஈடுபடும் போது, அடர் அமிலமானது, 160 சதுர செ.மீ அளவிற்குத் தோலுடன் தொடர்புகொள்ளும்போது அமைப்புரீதியான நச்சுத்தன்மையை உருவாக்கி இறுதி விளைவாக இதய நிறுத்தம் மற்றும் மரணத்தை உண்டாக்குகின்றது.
தொழிற்துறையிலும், ஆய்வுப்பணிகளிலும் ஐதரோபுளோரிக் அமிலம் பல்வேறு விதமான பயன்பாடுகளைக் கொண்டுள்ளது. தொழிற்துறை வேதியியலில் தொடக்க வினைப்பொருளாகவோ அல்லது இடைநிலைப் பொருளாகவோ பயன்படுகிறது. மேலும், சுரங்கத் தொழில், சுத்திகரிப்பு, கண்ணாடி தயாரிப்பில் இறுதிநிலை வேலைகள், சிலிக்கான் சில்லு உற்பத்தி மற்றும் துப்புரவுப் பணிகளில் பயன்படுத்தப்படுகிறது.
ஐதரோபுளோரிக் அமிலமானது புளோரைட்டு கனிமத்தினை அடர் சல்பூரிக் அமிலத்துடன் வினைப்படுத்துவதன் மூலமாகத் தயாரிக்கப்படுகிறது. 265 செ வெப்பநிலையில் இந்த இரு வேதிப்பொருட்கள் இணையும் போது, அவை வினைபுரிந்து ஐதரசன் புளோரைடு மற்றும் கால்சியம் சல்பேட்டு ஆகியவற்றைப் பின்வரும் வேதி வினையின் படி தருகிறது:
நீர்த்த நீர்க்கரைசல்களில், இது முழுமையாக அயனியாகாத காரணத்தால், மட்டுமே வலிமிகு அமிலமாக கருதப்படாத ஒரே ஒரு ஐதரோஆலோ அமிலமாகும்.
ஐதரோபுளோரிக் அமிலமானது, மற்ற வலிமிகு அமிலங்களுடன் ஒப்பிடும் போது அதன் குறைவான பிரிகை மாறிலியின் காரணமாக வலிமை குறை அமிலமாக வகைப்படுத்தப்படுகிறது. இது நீர்க்கரைசல்களில் மற்ற பொதுவான அமிலங்கள் அயனியாகின்ற விதத்திலேயே அயனியாகின்றன.
புற ஒலி சிகிச்சை என்பது 1940 களில் இருந்து இயன்முறை மருத்துவர்கள் பயன்படுத்தும் ஒரு நடைமுறையாகும். ஒரு புற ஒலி ஆய்வின் தலையைப் பயன்படுத்தில் புற ஒலி பயன்படுத்தப்படுகிறது. இது உங்கள் தோலில் நேரடியான தொடர்பில் பரிமாற்ற இணைப்பு கூழ் வழியாக வைக்கப்படுகிறது. புற ஒலி அலைகள் ஆராய்ச்சியின் தலைக்குள்ளான படிகங்களின் அதிர்வு காரணமாக ஏற்படும் அழுத்த மின்சார் விளைவுகளால் உருவாக்கப்படுகின்றன. தோல் வழியாக கடந்து செல்லும் அல்ட்ராசவுண்ட் அலைகள் உள்ளூர் மென்மையான திசுக்களுக்கு அதிர்வு ஏற்படுத்தும். இந்த அதிர்வு அல்லது குழிவுறுதல் ஒரு ஆழ்ந்த வெப்பத்தை திசுவினுள் ஏற்படுத்தும், ஆனால் வழக்கமாக நோயாளியின் வெப்பம் உணரப்படுவதில்லை. கடுமையான வீக்கத்துடன் ஒரு புதிய காயம் போன்ற சூடான விளைவு விரும்பத்தக்க சூழ்நிலைகளில், அல்ட்ராசவுண்ட் தொடர்ச்சியாக பரவலாக்கப்பட்டதை விட துலக்கப்படும்.
இவற்றிற்கு அல்ட்ராசவுண்ட் விண்ணப்பிக்க முரணாக உள்ளது.அனைத்து மருத்துவ உபகரணங்களை உங்கள் ஃபிசியோதெரபிஸ்ட் போன்ற உயர் பயிற்சி பெற்ற நிபுணர்கள் பயன்படுத்தும் போது, அல்ட்ராசவுண்ட் சிகிச்சை எந்த எதிர் பக்கவிளைவுகள் இல்லாமல் வழங்கமுடியும்.
ஒரு அகச்சிவப்பு விளக்கு மேலோட்டமான வெப்ப சிகிச்சை அளிக்க வழிமுறையாகும். மேற்பரப்பு வெப்ப சிகிச்சை வலி மற்றும் விறைப்பு நிவாரணத்தில் சிறப்பாக செயல்படுகிறது. இது சிவப்பு ஒளிரும் விளக்கு அல்லது விளக்கை பொருத்தப்பட்ட அமைப்பு போன்ற விளக்கு கொண்ட ஒரு எளிய கருவியாகும். இந்த விளக்கை சூடான அல்லது சூடான சிவப்பு ஒளி வெளிப்படுத்துகிறது.பிசியோதெரபி மையத்தில் பயன்படுத்தப்படுகிற இந்த விளக்கு, உடலின் பகுதிக்கு ஏற்றபடி சரிசெய்யப்படக்கூடிய நிலையின் நிலைக்கு ஏற்றவாறு அமைந்துள்ளது. தனிப்பட்ட பயன்பாட்டிற்காக பயன்படுத்தப்படும் ஒரு எளிய விளக்கு.அகச்சிவப்பு கதிர்கள் மின்காந்த அலைதான், அதன் அலைநீளம் வெளிச்சத்தின் சிவப்பு ரேங்கிற்கு கீழே உள்ளது. அதன் அலைநீளம் 750 -400000 ஆகும். அகச்சிவப்பு கதிர்கள் எந்த சூடான பொருட்களாலும் உமிழப்படும். இது சூடான இரும்பு, சூடான உலோகம், நெருப்பு, கரி எரியும். சூரியன் கதிர் அதில் உள்ள சிவப்பு கதிர்கள் மற்றும் வெப்பம் உணர்கிறது அதனால் தான்.
இது அடிப்படையில் ஆழ்ந்த வடிவமாகும். இது இரண்டு உயர் அதிர்வெண் மின்னோட்டங்களை சற்று வெளியே நிலையாகப் பயன்படுத்துகிறது, அதே நேரத்தில் தோலை வழியாக அவை கடந்து செல்கின்றன, அதனால் அவை தங்களின் பாதைகள் குறுக்கு மற்றும் ஒருவருக்கொருவர் தலையிடுகின்றன. இந்த குறுக்கீடு தோல் கீழ் ஆழமான குறைந்த அதிர்வெண் தூண்டுதல் பண்புகள் கொண்ட ஒரு துடிப்பு அதிர்வெண் வழி கொடுக்கிறது.
இது ஒரு பிசியோதெரபிஸ்ட்டால் நிர்வகிக்கப்படுகிறது. இது ஊசிகளையும் உணர்த்துவதற்கு மென்மையான மின்னோட்டத்தை வழங்கும். தற்போதைய கையாளுதல் பிசியோதெரபிஸ்ட் சரியான கட்டமைப்பை இலக்காகக் கொண்டு சிகிச்சையளிக்க அனுமதிக்கிறது.
அதிக அதிர்வெண் மீது, குறிப்பிட்ட சில 'அல்லாத வலி' நரம்பு இழைகள் தூண்டுதல் செய்திகளை மற்ற நரம்பு சமிக்ஞைகள் தடுக்க மூளையில் சமிக்ஞைகள் அனுப்ப தூண்டுதல் மூலம். அதிக அதிர்வெண் தூண்டுதல், சில நேரங்களில் "வழக்கமான" என்று அழைக்கப்படும், மணி நேரம் பொறுத்துக்கொள்ளக்கூடியது, ஆனால் இதன் விளைவாக வலி நிவாரணமானது ஒரு குறுகிய காலத்திற்கு நீடிக்கும்.
குறைந்த அதிர்வெண்கள் எண்டோர்பின் உற்பத்தியை ஊக்குவிக்கின்றன, இயற்கை வலி நிவாரண ஹார்மோன்கள் - உங்கள் சொந்த உள்ளமைந்த வலி மேலாண்மை அமைப்பு. குறைந்த அதிர்வெண் தூண்டுதல், சிலநேரங்களில் "குத்தூசி மருத்துவம் போன்றது" என்று அழைக்கப்படுகிறது, 20-30 நிமிடங்களுக்கு மிகவும் சங்கடமான மற்றும் தாங்கமுடியாததாக இருக்கிறது, ஆனால் இதன் விளைவாக வலி நிவாரணம் நீடிக்கிறது.
ஒரு சிறிய மின் சாதனம் தோல் முழுவதும் மின் தூண்டுதல்களை வழங்குகின்றது. இது பண பரிவர்த்தனைக்கு பயன்படும் மின் அட்டையை விட எடை குறைவானது. இதன் பாதிப்புகள் மிகப் பெரியதாக இல்லை. இது நம் காற்சட்டை அல்லது நம் சட்டை பைகளில் வைக்கும் அளவாக தற்பொழுது கிடைக்கிறது. இந்த சாதனம் ஒட்டும் திண்டு மின் பட்டைகளுக்கு கம்பிகள் மூலம் இணைக்கப்பட்டுள்ளது. அவை வலியின் பகுதியில் தோலில் வைக்கப்படுகின்றன.
லண்டனில் உள்ள மிடெக்செக்ஸ் மருத்துவமனையில் 1767 ஆம் ஆண்டு ஒரு சிறப்பு கருவியைப் பயன்படுத்தி, முதல் மின்சார மருத்துவ சிகிச்சைகள் மேற்கொள்ளப்பட்டதாகப் பதிவு செய்யப்பட்டுள்ளன. அதே சிகிச்சை பத்து வருடங்களுக்குப் பிறகுதான் புனித பெர்த்தோலோம் மருத்துவமனையால் வாங்கப்பட்டது. சிகிச்சையளிக்கப்பட்டது என்பதைத் தவிர வேறு பயன்பாடுகள் பதிவு செய்யப்படவில்லை. இருப்பினும் கய் மருத்துவமனை 1800 களின் துவக்கத்திலிருந்து இச்சிகிச்சைப் பட்டியலை வெளியிட்டது. 19 ஆம் நூற்றாண்டின் நடுப்பகுதியில் கோல்டிங் பேர்டு என்ற மருத்துவர் கய் மருத்துவமனையில் மின்சார சிகிச்சையை முக்கியநிலைக்குக் கொண்டு வந்தார்.
பெயர் பரிந்துரைக்கப்படுவதால், இது ஒரு வகை இயந்திரம், இது வெளிச்சம்-சிவப்பு கதிர்களை எந்த விதமான வெளிச்சமும் இல்லாமல் தயாரிக்கிறது
ஒளிரும் ஜெனரேட்டர் அகச்சிவப்பு சிவப்பு கதிர்கள் வெளிச்சத்தை வெளிப்படுத்துகிறது. ஒரு ஒளிரும் விளக்கை அது பயன்படுத்தப்படுகிறது. ஒளிரும் ஜெனரேட்டர் பொதுவாக பயன்படுத்தப்படுகிறது.
மின்னாற்றல் சிகிச்சை என்பது மின் ஆற்றலைக் கட்டுப்படுத்தி அதை நோயாளிகளுக்குக் கொடுத்து குறைபாடுகளைச் சரிசெய்யும் வைத்திய முறை ஆகும். 1743 ஆம் ஆண்டில் மின்சாரம் மூலம் நோயாளிக்கு செய்யப்பட்ட முதல் பதிவு சிகிச்சை 1743 ஆம் ஆண்டில், ஜொஹான் கோட்லோப் குரூஜர் மூலம் நடைபெற்றது. ஜான் வெஸ்லி 1747 ஆம் ஆண்டில் உலகளாவிய நிவாரணியாக மின்சார சிகிச்சையை ஊக்குவித்தார். ஆனால் அது முதன்மை மருத்துவமுறையால் நிராகரிக்கப்பட்டது. ஜியோவானி அல்டினி நிலையான மின்சார சிகிச்சையை 1823–1824 ஆம் ஆண்டு வழங்கினார்.
உறைந்த தோள்பட்டை: உறைந்த தோள்பட்டை, அடைசிவ் காப்சுலிடிஸ் என்றும் அழைக்கப்படுகிறது, தோள்பட்டை கூட்டு இயக்கத்தில் ஒரு கட்டுப்பாடு உள்ளது.
அமெரிக்க உள்நாட்டுப் போரின் இறுதியாண்டுகளில் அரசியலமைப்பு மீளமைப்பு காலம் தொடங்கியது. பல்லாயிரக்கணக்கான முன்னாள் கருப்பின அடிமைகளின் உரிமைகள் குறித்த சட்டப் பேராயத்தில் பல விவாதங்கள் நடத்தப்பட்டன. 1869இல் பேராயம் அடிமைத்தனத்தை ஒழிக்கவும் அவர்களுக்கு குடியுரிமையும் சட்டத்தின் முன்னர் சமநிலையும் வழங்க திருத்தங்களை மேற்கொண்டது. 1868இல் யுலிசீஸ் கிராண்ட் குடியரசுத் தலைவரான பிறகே பெரும்பாலான குடியரசுக் கட்சியினர் கருப்பின ஆண்களின் வாக்குகளைக் காப்பது தங்கள் கட்சியின் வளர்ச்சிக்கு மிகத்தேவையானது என்பதை உணர்ந்து கொண்டனர். இதைவிடக் கடுமையான அங்கங்களைக் கொண்ட திருத்தங்களை நிராகரித்த காங்கிரசு பெப்ரவரி 26, 1869இல் இன,நிற,பணி குறித்து வாக்குரிமை மறுக்கப்படலாகாது என்ற இத்தீர்மானத்தை முன்மொழிந்தது; சட்ட திருத்தத்தை ஏற்பதற்கு கூட்டரசு, மாநில அரசுகளில் நீண்ட போராட்டங்களுக்குப் பிறகு மார்ச் 30, 1870இல் இது அரசியலமைப்பின் அங்கமாக ஏற்கப்பட்டது.